**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2023 m. birželio mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** | | | |
| 2023-06-28 | Lietuvoje vis daugiau investuojama į vaizdo žaidimus ir technologijas. | <https://www.wired.it/article/lituania-investe-settore-videogiochi-tecnologia-devgamm/> |  |
| 2023-06-27 | Italijos transporto ir logistikos bendrovė "Codognotto" (Veneto regionas) plečia savo veiklą Baltijos šalyse ir atidarė filialą Vilniuje. | <https://www.trasportoeuropa.it/notizie/logistica/codognotto-potenzia-le-attivita-nel-baltico/>  <https://www.supplychainitaly.it/2023/06/27/per-codognotto-una-nuova-filiale-in-lituania/> |  |
| 2023-06-23 | Italijos telekomunikacijų bendrovė *TIM* pasirinko JAV fondą *KKR* savo telekomunikacijų tinklui parduoti. Sandorio vertė 23 mlrd. eurų. Tai pirmasis žingsnis procese, kuris, kaip tikimasi, bus ilgas ir dar neapibrėžtas. Daugumos akcininkas *Vivendi* gali tam paprieštarauti. | <https://www.corriere.it/economia/aziende/23_giugno_23/tim-sceglie-kkr-la-rete-operazione-23-miliardi-vivendi-pronta-dire-no-72b89da4-118c-11ee-b84a-13dd6917f26f.shtml> |  |
| 2023-06-22 | Neapolyje 4-tą kartą vyko „Campagna digital summit“. Susitikimas suskirstytas į 5 sesijas, skirtas skaitmeninei inovacijų ekosistemai; skaitmeninei sveikatai; kibernetiniam saugumui; aplinkos tvarumui;  Infrastruktūrai, *cloud* ir duomenų paslaugoms. | <https://www.theinnovationgroup.it/events/campania-digital-summit-4/?reg=1&lang=it> |  |
| 2023-06-20 | JAV milžinė *Intel* paskelbė apie naujas investicijas Vokietijoje, Izraelyje ir Lenkijoje, kurių bendra vertė sieks 59 mlrd. Italijos gamykla vis dar lieka diskusijų su Vyriausybe centre. Italija rengia lustų įstatymą, kuris bus savotiškas nacionalinis puslaidininkių ir mikroelektronikos planas, nustatantis reguliavimo sistemą ir finansines priemones, kurios sudarytų galimybę Italijai tapti patrauklesne 80 didžiausių tarptautinių skaitmeninių bendrovių. "Intel" vadovybė, kuri vis dar vertina savo investicijas (apie 4,5 mlrd. EUR) Italijoje, teigė: "Derybos dėl galimo bendrovės dalyvavimo Italijoje išplėtimo yra atviros ir mes vertiname Italijos vyriausybės įsipareigojimą plėtoti konkurencingą mikroelektronikos sektoriaus ekosistemą". | <https://formiche.net/2023/06/microchip-intel-polonia-germania-israele-italia/> |  |
| 2023-06-18 | *Istat* duomenimis, bendra Italijos ir Lietuvos komercinių mainų vertė per metus padidėjo 9 proc., o tai patvirtina pastarųjų metų nuolatinio spartaus augimo tendenciją. 2023 m. sausio-kovo mėn. bendra prekybos apyvarta siekė 574 mln. eurų, iš kurių 346 mln. eurų sudarė eksportas iš Italijos. Iš Italijos daugiausia eksportuota mechanikos (78 mln.), žemės ūkio ir maisto produktų (59 mln.), tekstilės ir drabužių (45 mln.) bei chemijos ir farmacijos (41 mln.) sektoriuose. | <https://www.ansa.it/amp/sito/notizie/mondo/news_dalle_ambasciate/2023/06/18/linterscambio-commerciale-italia-lituania-continua-a-crescere_0c9f3255-3926-48cd-81db-2e3b15be9189.html> |  |
| 2023-06-15 | "Europos žalioji sostinė 2025": tarp 10-ies konkurse dalyvaujančių - 3 italų miestai. Konkurse dalyvaus ir Vilniaus miestas. Apdovanojimas yra skiriamas mažiems ir mažesniems Europos miestų centrams, kurie prisideda prie kovos su klimato kaita ir nulinio išmetamųjų teršalų kiekio užtikrinimo. | <https://www.rinnovabili.it/greenbuilding/smart-city/european-green-capital-2025-tre-italiane-tra-le-10-citta-in-sfida/> |  |
| 2023-06-15 | "Uber Eats" traukiasi iš Italijos rinkos: augimas neatitinka lūkesčių. Grupė nutraukia maisto pristatymą į namus 60 miestų. | <https://www.ilsole24ore.com/art/uber-eats-lascia-l-italia-crescita-non-linea-aspettative-AE7y2vhD> |  |
| **Lietuvos turizmo sektoriui aktuali informacija** | | | |
| 2023-06-30 | Lietuva, naujų teritorijų bei tradicijų atradimas. Turiningas vasaros pramogų kalendorius. | <https://timemagazine.it/posts/lituania-territorio-tradizioni-ricco-calendario> |  |
| 2023-06-24 | Vasara, 30 mln. italų atostogauja birželio-rugsėjo mėnesiais. *Confcommercio* paskelbė, kad šiemet vidutiniškai vienam asmeniui tenka dvi kelionės, o bendra apyvarta siekia 45 mlrd. Jūra ir toliau išlieka mėgstamiausia kelionės vieta, lenkianti meno miestus ir kalnus, tačiau, palyginti su 2022 m., mažiau italų rinksis vietines kelionių kryptis, o iš naujo atras atostogas užsienyje, ypač Europoje, Raudonojoje jūroje ir Šiaurės Amerikoje. | <https://tg24.sky.it/economia/2023/06/24/estate-vacanze-italiani-2023> |  |
| 2023-06-23 | Numatomas užsieniečių “bumas“ Italijoje: tikimasi sulaukti 212 mln. turistų . Palyginus su 2022 m. duomenimis, 9 proc. daugiau lankytojų iš užsienio ir 3 proc. daugiau vietinio turizmo. | <https://www.rainews.it/articoli/2023/06/estate-calda-per-il-turismo-boom-degli-stranieri-in-italia-si-attendono-212-milioni-di-presenze-c664898f-2d48-4b3e-973c-118f6728a4ea.html> |  |
| 2023-06-22 | Lietuva - Baltijos šalių vasaros žvaigždė, kurioje galima mėgautis atostogomis atrandant žavingas vietas, nutolusias nuo įprastų masinio turizmo maršrutų ir tūkstantmetes tradicijas per gausų vasaros renginių ir užsiėmimų kalendorių. Vilnius šiemet švenčia 700-ąjį gimtadienį. | <https://www.agendaviaggi.com/estate-in-lituania-la-vacanza-lontana-dal-turismo-di-massa/> |  |
| 2023-06-22 | Vienas didžiausių Italijos dienraščių *La Stampa* pristatė Lietuvą - mažą, bet svetingą Baltijos šalį.Nuo tada, kai prieš keletą metų pigių skrydžių aviakompanijos pradėjo siūlyti tiesioginius skrydžius iš Italijos, Lietuva tapo italų itin mėgstama turizmo kryptimi. Pastebimas mažos Baltijos šalies svetingumas ir europietiškas meno bei gamtos kurtas grožis. | <https://www.lastampa.it/viaggi/mondo/2023/06/22/news/unestate_in_lituania_tra_il_barocco_di_vilnius_e_le_dune_di_sabbia_del_sahara_baltico-12870742/> |  |
| 2023-06-19 | Vasara Lietuvoje: renginiai ir pramogos, kurių nevalia praleisti. | <https://italiavola.com/2023/06/19/estate-in-lituania-tutti-gli-eventi-e-le-attivita-da-non-perdere/> |  |
| 2023-06-15 | Italijos Banko parengtoje ataskaitoje skelbiama, kad Lacijaus regiono BVP 2022 m. išaugo 3,7 proc. dėl turistų srautų, kuris suintensyvėjo per pirmuosius keturis šių metų mėnesius ir viršijo iki pandemijos buvusį lygį (+4,3 proc. italų ir +1 proc. užsieniečių). | <https://www.ansa.it/sito/notizie/topnews/2023/06/15/bankitaliaturismo-a-roma-vola-e-traina-leconomia-del-lazio_7b3e1a17-4307-4255-9cba-ee1e003c6991.html> |  |
| 2023-06-14 | Nauji "Air Baltic" skrydžiai iš Tenerifės į Baltijos šalis ir Suomiją. | <https://www.vivilecanarie.com/info-canarie/tenerife-nuovi-collegamenti-con-air-baltic-nei-paesi-baltici-e-finlandia/> |  |
| 2023-06-12 | Nuo liepos 16 d. pradės kursuoti traukinys Roma-Pompėja, kurį įgyvendino *Ferrovie dello Stato.* Traukinio viduje bus galima pamatyti vaizdo įrašą, supažindinantį su Pompėjos istorija ir didžiaisiais kasinėjimais, prasidėjusiais Burbonų laikais, taip pat bus galima nusipirkti bilietą į senąjį Pompėjos miestą. | <https://www.ansa.it/sito/notizie/cultura/2023/06/11/sangiuliano-il-16-luglio-parte-treno-diretto-roma-pompei_5efb59af-4ebb-4b69-a1fd-25607f76a9d4.html> |  |
| 2023-06-11 | Nuo liepos 1d. įėjimas į žymųjį Romos monumentą Panteono šventyklą taps mokamas. | <https://www.tgcom24.mediaset.it/cronaca/roma-sangiuliano-pantheon-a-pagamento_65898441-202302k.shtml> |  |
| 2023-06-07 | Italijoje parodų turizmas per metus sukuria daugiau kaip 10 mlrd. eurų produkcijos vertę, kuri sudaro 4,8 mlrd. eurų pridėtinę vertę, o jo poveikis užimtumui vertinamas maždaug 90 tūkst. darbuotojų. Kiekvienas renginių lankytojų išleistas euras sukuria 2,4 euro produkcijos ir 1,1 euro pridėtinės vertės šalies turizmo ekonomikai. Šie skaičiavimaai buvo pateikti „Aefi“ (Italijos parodų ir mugių asociacija) ataskaitoje, minint Pasaulinę parodų dieną ir asociacijos 40-ąsias metines. Renginyje dalyvavo Italijos turismo ministrė D.Santanchè. Ji pabrėžė, kad nepaisant naujų technologijų atsiradimo, mugių organizavimas yra labai svarbus ir kad mugės esmė - fizinis žmonių ryšys, kurio negali pakeisti technologijos. | <https://www.adnkronos.com/fiere-santanche-in-post-pandemia-numeri-boom-centrali-per-turismo-ma-serve-fare-squadra_3xPoV1dZdPhYJ6ATbH34uj> |  |
| 2023-06-03 | Kasmetinis "Post Office Travel Money" sudarytas reitingas. Jame lyginamos trumpų atostogų didžiausiose Europos vietovėse kainos, analizuojami tokie aspektai kaip apgyvendinimas, maitinimas ir kultūrinių objektų lankymas. Geriausias Europos miestas pagal kainos ir kokybės santykį yra Lisabona, antroje vietoje – Vilnius. | <https://siviaggia.it/notizie/video/citta-europee-miglior-rapporto-qualita-prezzo-estate/404877/> |  |
| 2023-06-01 | "SumUp", skaitmeninių mokėjimų sektoriuje veikiančios "fintech" bendrovės duomenimis, balandžio mėn., palyginti su tuo pačiu praėjusių metų laikotarpiu, skaitmeniniai mokėjimai turizmo ir restoranų sektoriuose išaugo 26,4 proc. Labiausiai augo greitojo maisto (+40,4 proc.), kavinių ir restoranų (+37,4 proc.), turizmo paslaugų (+36,6 proc.). Daugiau nei ketvirtadalį skaitmeninių operacijų (26,3 proc.) atliko tarptautiniai turistai, t. y. 32,5 proc. daugiau nei prieš metus. Daugiausia jų atlieka JAV (24,2 proc.), Didžiosios Britanijos (14,6 proc.) ir Airijos (12,1 proc.) turistai. Lietuva (+726 proc.) ir Ispanija (+63 proc.) - tai šalys, iš kurių skaitmeninių mokėjimų daugėja labiausiai. | <https://www.ansa.it/piemonte/notizie/2023/05/31/pagamenti-digitali-in-aprile-264-nel-turismo_21fef851-5bac-4f11-86e3-25eb76467763.html> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2023-06-24 | Liepos 1 d. iš istorinės bazės Kanaveralio kyšulyje, Floridoje, bus paleistas Europos mokslinis palydovas "Euklid". Pagrindinis šio itin sudėtingo kosminio teleskopo tikslas - sudaryti naują ir tikslų trimatį Visatos žemėlapį, kuris leis išspręsti daug svarbių klausimų apie kosmosą. Svarbus Italijos vaidmuo projekte tiek pramonės, tiek mokslo srityse. | <https://24plus.ilsole24ore.com/art/spazio-telescopio-euclid-mappa-completa-dell-universo-3d-AEDRnymD?utm_medium=LISole24Ore&utm_source=LinkedIn#Echobox=1687591539-2> |  |
| 2023-06-15 | Žiedinė ekonomika, atsinaujinančioji energija iš organinių skerdyklų atliekų. Projektas "Biotherep", kurį vykdo Perudžios universiteto mokslininkų grupė. Gaminamas biometanas, bioanglis ir vandenilis. | <https://www.ilsole24ore.com/art/economia-circolare-energie-rinnovabili-rifiuti-organici-mattatoi-AEoEBmhD> |  |
| 2023-06-09 | Moderniausias superkompiuteris branduolinės sintezės energijos gamybos būdams tirti - "Enea", Europos konsorciumo "Eurofusion" ir "Cineca" penkerių metų 50 mln. eurų vertės susitarimo tikslas. Tikimasi, kad superkompiuteris, galintis atlikti 47 milijonus milijardų operacijų per sekundę pradės veikti 2023 m. pabaigoje "Cineca" būstinėje Casalecchio di Reno (Bolonija) ir bus skirtas reaktoriuose susidarančios plazmos fizikai modeliuoti. | <https://www.ansa.it/canale_scienza_tecnica/notizie/energia/2023/06/09/in-italia-un-supercomputer-per-la-fusione-nucleare-_e79b6e35-c670-481f-aede-b440b6254859.html#:~:text=Accordo%20da%2050%20milioni%20tra%20Enea%2C%20Eurofusion%20e%20Cineca&text=Un%20supe> |  |
| 2023-06-07 | Investicijos į startuolius Europoje 2023 m. ir toliau mažės. Remiantis inovacijų investicijų milžinės "Atomico" prognozėmis, iki metų pabaigos jos sudarys apie 51 mlrd. eurų, t. y. 32 mlrd. eurų mažiau nei praėjusiais metais (-39 proc.) ir maždaug perpus mažiau nei 2021 m., kurie buvo rizikos kapitalo pakilimo metai - senajame žemyne investuota 106 mlrd. eurų. Šis nuosmūkis atitinka pasaulinį investicijų į startuolius nuosmukį. Investicijos per dvejus metus sumažėjo perpus. Italijoje vyrauja ta pati tendencija.  Trūksta didelių investicijų, kurios buvo būdingos ankstesnių metų technologijų “bumui“. "Italian Tech" duomenimis, per pirmuosius penkis šių metų mėnesius į startuolius buvo investuota apie 400 mln. Pernai per pirmuosius penkis mėnesius buvo investuota 850 mln.  Kaip ir visoje Europoje, taip ir Italijoje šiemet trūksta didelių investicijų sandorių, tokių, kokį pernai gavo "Scalapay" (497 mln. eurų). Tačiau palyginti su praėjusiais metais absoliučiais skaičiais padaugėjo mažesnių investicijų (iki 10 mln. eurų). | <https://www.repubblica.it/tecnologia/2023/06/07/news/investimenti_startup_europa_italia_2023_calo-403381440/#:~:text=Show%20More-,Gli%20investimenti%20in%20startup%20crollano%20ancora%20nel%202023%20(%2D39,l'Italia%20non%20fa%20eccezione&text=Gli%20investi> |  |
| 2023-06-06 | Italijos MP G.Meloni pristatė Italijos kandidatūrą statyti didelį trečiosios kartos gravitacinių bangų aptikimo Einšteino teleskopą (ET) nenaudojamoje *Sos Enattos* kasykloje, esančioje *Lulos (Nuoro)* savivaldybėje (Sardinijoje), kaip dalį Vyriausybės tikslų, išdėstytų nacionalinėje reformų programoje. Savo dalyvavimu MP siekė parodyti dėmesį, valią, kurį Vyriausybė ketina skirti Italijos kandidatūrai tapti ET šeimininke. | <https://www.ilsole24ore.com/art/einstein-telescope-oggi-presentazione-candidatura-ecco-cos-e-AEXgwwaD> |  |
| **Finansų sektoriui aktuali informacija** | | | |
| 2023-06-30 | *Pnrr*: Italijos Vyriausybė laukia EK pritarimo išmokėti trečiąją 19 mlrd. eurų išmoką. Po 67 mlrd. eurų, kuriuos Italija jau gavo, dar liko 124 mlrd. eurų, kurie bus padalyti į dar aštuonias išmokas nuo dabar iki 2026 m. Lėšos, tikėtina, bus skirtos ne anksčiau kaip rugsėjo mėn. | <https://www.corriere.it/economia/finanza/23_giugno_30/pnrr-fondi-l-italia-l-attesa-l-approvazione-pagamento-terza-rata-ed650c66-1710-11ee-9d3b-d6c83e3af955.shtml> |  |
| 2023-06-29 | *ESM*: Meloni patvirtino, kad šiuo metu Italijai nenaudinga kurstyti vidaus polemikas dėl tam tikrų ESM. MP Parlamentui teigė: “Šiandien Italija suinteresuota, kad derybos dėl naujojo Europos valdymo vyktų laikantis kompleksinio požiūrio, pagal kurį Stabilumo pakto taisyklės, bankų sąjungos sukūrimas ir finansiniai apsaugos mechanizmai būtų aptariami kaip visuma. Šios priemonės svarstymas dabar neatitinka nacionalinių interesų". | <https://www.corriere.it/economia/finanza/23_giugno_29/dal-mes-ritardi-pnrr-tutte-questioni-meloni-l-ue-punto-punto-b871b2a8-1642-11ee-8359-e19741a1a8b1.shtml> |  |
| 2023-06-29 | Patvirtintas Darbo dekreto įstatymas. Pagrindiniai punktai: *Įtraukimo pašalpa* (Assegno di inclusione) pakeisianti *Pilietybės pajamų išmoką; p*arama apmokymams ir darbui; padidinta vienkartinė išmoka už vaikus, jei augina tik vienas iš tėvų; skaidrumo dekretas, mažiau biurokratijos įmonėms; naujas įgūdžių fondas; darbo sauga, daugiau dalijimosi duomenimis; mokesčių pleišto mažinimas; mokesčių lengvata naktiniam ir atostogų darbui turizmo sektoriuje. | <https://www.ilsole24ore.com/art/dal-taglio-cuneo-all-addio-rdc-cosi-cambia-lavoro-20-voci-AEwomwnD> |  |
| 2023-06-27 | Fabio Panetta - naujas Italijos Banko vadovas nuo lapkričio mėn. Šiuo metu jis yra ECB vykdomojo komiteto narys (Italijos atstovas). Italijos Vyriausybė turės aptarti pasitraukimą su Prancūzija ir Vokietija, užtikrinant Italijos atstovavimą vykdomajame komitete po Panetta pasitraukimo. | <https://www.ilsole24ore.com/art/panetta-ecco-chi-e-governatore-banitaklia-designato-AEBFhtrD> |  |
| 2023-06-27 | Iki rugsėjo mėn. pratęsiama pagalba šeimoms ir įmonėms, susijusi su sąskaitų apmokėjimu. Ministrų taryba patvirtino maždaug 800 mln. eurų paketą, kuriame atsižvelgiama į nepaprastąją padėtį, ypač paliečiančią pažeidžiamiausias namų ūkius bei veiklas. | <https://www.ilmessaggero.it/economia/news/bollette_sconto_bonus_aiuti_luce_gas_cosa_cambia-7487081.html#:~:text=Arriva%20la%20proroga%20fino%20a,pesare%20soprattutto%20sui%20pi%C3%B9%20deboli.> |  |
| 2023-06-26 | *Confindustria* pranešė apie Italijos ekonomikos, ypač pramonės silpnėjimo požymius. Augimas yra trapesnis, lėtai mažėja infliacija ir brangsta kreditai. Pastebimas paslaugų sektorius mažesnis dinamiškumas, statybos sektorius laikosi, tačiau pramonė praranda pozicijas. Italijos namų ūkiai vartoja mažiau prekių, ypač maisto produktų ir daugiau paslaugų. Investicijos silpnos, o užsienio prekių paklausa mažėja. Euro zonoje pastebimi lėtėjimo požymiai, JAV - staigus pramonės stabdymas, o Kinijos ekonomikos atsigavimas yra mažesnis nei tikėtasi. | https://www.confindustria.it/home/centro-studi/temi-di-ricerca/congiuntura-e-previsioni/dettaglio/congiuntura-flash-giugno-2023 |  |
| 2023-06-23 | *Sace* pristatė Italijos eksporto ataskaitą, kurioje teigiama, kad 2022 m. viskas klostėsi labai gerai, IT baigė metus su 625 mlrd. Eurų. 2023 m. planuojama, kad eksportas viršys 660 mlrd. eurų ir palyginti su 2022 m.išaugs daugiau nei 6,8 proc. | <https://www.ilgiornale.it/news/economia/banche-centrali-frenano-borse-2171223.html#:~:text=%C2%ABNel%202022%20%C3%A8%20andato%20molto,%2C8%25%20rispetto%20al%202022.> | <https://www.sace.it/studi/dettaglio/rapporto-export-2023-il-futuro-%C3%A8-adesso-insieme> |
| 2023-06-22 | Senato Rūmai uždegė žalią šviesą gegužės 1 d. Ministrų tarybos patvirtintam darbo dekreto įstatymui. Perduotas svarstyti Deputatų Rūmams. Iki liepos 3 d. turėtų būti patvirtintas. | <https://www.ansa.it/sito/notizie/politica/2023/06/22/via-libera-dallaula-del-senato-al-decreto-lavoro-con-96-si_0f450fbf-bca7-44a5-98d6-a7c2e4b6c03f.html> |  |
| 2023-06-20 | Odesa išbraukta iš kandidatų sąrašo surengti Expo 2030. Kandidatuoja Roma, Rijadas ir Busanas. Taip nusprendė Tarptautinio parodų biuro asamblėja Paryžiuje. Lapkričio mėnesį per 173-iąją BIE generalinę asamblėją valstybės narės slaptu balsavimu, remdamosi taisykle "viena šalis - vienas balsas", išrinks šalį, kurioje vyks pasaulinė paroda. | <https://tg24.sky.it/mondo/2023/06/20/expo-2030-candidati#:~:text=Odessa%20esclusa%20dalla%20corsa,Busan%20(Repubblica%20di%20Corea).> |  |
| 2023-06-19 | *PNRR*: dalyvaudamas dienraščio "Il Messaggero" 145-ųjų metinių proga surengtame renginyje, ekonomikos ministras Giorgetti teigė, kad "panaudoti visus atkūrimo planui skirtus išteklius pareikalavo neįtikėtinų viešojo administravimo institucijų pastangų ir mes darome viską, ką galime, tačiau Italija nėra vienintelė, kuri skundžiasi dėl per didelio biurokratizmo ir tokio "formalistinio" požiūrio". Briuselis iš tiesų atideda trečiosios 19 mlrd. eurų vertės pinigų dalies išmokėjimą, kol plane numatyti tikslai bus įgyvendinti. Komisijos narys Paolo Gentiloni patikino, kad pinigai bus išmokėti iki birželio pabaigos, kuomet jau turėtų būti išmokėta ir ketvirtoji 16 mlrd. eurų dalis. | <https://www.ilmessaggero.it/schede/messaggero_diretta_145_anni_caltagirone_gualtieri_giorgetti_calderone_sangiuliano_fitto_papa_francesco_mattarella-giancarlo_giorgetti-6-7471596.html> |  |
| 2023-06-17 | Prancūzijos ir Vokietijos konfliktas dėl ES Stabilumo ir augimo pakto reformos. Paryžius prieštarauja automatiniam taikymui, o Berlynas prašo iš anksto nustatytų ir visiems vienodų apribojimų, iš esmės automatinių, ypač atsižvelgiant į labiausiai įsiskolinusias šalis. Italijos finansų ministras G.Giorgetti, iškėlė prašymą taikyti laikiną "auksinę taisyklę", t.y. numatomos taisyklės dėl išlaidų trajektorijos išimtį, prašydamas "atsižvelgti" arba "taikyti specialų režimą" investicijoms, kurios ES laikomos prioritetinėmis, "visų pirma susijusioms su aplinkosaugos, energetikos ir skaitmeniniu perėjimu". | <https://www.ilsole24ore.com/art/nuovo-patto-stabilita-e-scontro-germania-e-francia-AERHOXjD> |  |
| 2023-06-16 | ECB tęsdamas kovą su infliacija, dar kartą padidino palūkanų normas 25 baziniais punktais iki 4proc. ir paskelbė, kad liepos mėn. jos bus didinamos dar kartą. Tai sukėlė nerimą vartotojams, kurie kalba apie stiprų efektą Italijos namų ūkiams, turintiems nekilnojo turto paskolas. | <https://quifinanza.it/casa/la-bce-alza-i-tassi-al-4-impatto-pesante-su-mutui-e-prestiti/722489/> |  |
| 2023-06-12 | *PNRR*: ketvirtoji įmoka ir ES „technikų“ plano peržiūra. Kiek milijardų gali prarasti Italija? Meloni Vyriausybė dirba prie *PNRR* pakeitimų. Italija vis dar laukia trečiosios Pnrr plano išmokos, sudarančios 21,8 mlrd. Eurų | <https://quifinanza.it/economia/pnrr-tecnici-commissione-ue-a-roma-rischi-e-scenario/721777/> |  |
| 2023-06-08 | *Eurostato* paskelbtais duomenimis, Euro zonos ekonomika metų pradžioje pateko į techninę recesiją, BVP pirmąjį ketvirtį buvo -0,1%. Vokietijoje ekonomika pirmąjį ketvirtį sumažėjo 0,3 proc. Iš kitų didžiųjų ES šalių ekonomikų Prancūzijos BVP padidėjo 0,2 %, Italijoje padidėjo 0,6 proc. | <https://www.labussolanews.it/2023/06/08/eurolandia-cade-in-recessione-tecnica-pil-primo-trimestre-01/> |  |
| 2023-06-05 | Vyriausybė pradėjo *Pnrr* plano peržiūrą nuo 120 priemonių, kurių įgyvendinimas labiausiai vėluoja aplinkos ir infrastruktūros sektoriuose, pradedant vandeniliu ir baigiant kovos su potvyniais priemonėmis. Ministras A.Urso teigė: "*Pnrr* planas yra esminis ekonomikos augimui ir valstybės skolos mažinimui". A.Urso taip pat pabrėžė, kad Vyriausybė daugiausia dėmesio skirs ekologiškiems projektams. Pnrr bus peržiūrėtas iki rugpjūčio pabaigos. Vyriausybė bandys neprarasti lėšų, perkeldama jas į "Repower-EU" planą. Tokiu būdu lėšas valdytų didžiosios valstybinės įmonės (Snam, Terna, Eni ed Enel). | <https://www.repubblica.it/economia/2023/06/05/news/pnrr_progetti_italia_rischio-403198600/> |  |
| 2023-06-04 | *Italijos Banko* nuomone, skaitmeninis euras nekeltų grėsmės bankams. Kol tebevyksta diskusijos, ar pradėti galutinį projekto etapą (sprendimą rudenį priims Frankfurtas), *Italijos Banko* atliktame tyrime bandoma išsklaidyti dalies bankų ir finansų sistemos atstovų nuogąstavimus. „Ribotas poveikis, jei dėl paklausos mažmeniniai indėliai sumažės mažiau nei 15proc. “ – teigiama banko pranešime. | <https://www.ilsole24ore.com/art/banca-d-italia-l-euro-digitale-non-minaccera-banche-patuelli-conti-2022-non-solo-i-tassi-AErznSaD> |  |
| 2023-06-01 | Pusmečio ataskaitos dėl ministerijų išleistų Pnrr lėšų rezultatai rodo, kad iki šiol daugiausiai biudžeto lėšų išleido Užsienio reikalų ministerija - 45 proc. Mažiausiai išleido Turizmo ministerija, kuri išleido tik 2 proc. Infrastruktūros ir transporto ministerija su 39 mlrd. eurų išteklių yra centrinė administracija, kuri valdo daugiau nei 20 proc. visų Pnrr skirtų lėšų, užfiksavo 12 proc. išlaidų lygį. Aplinkos ir energetinio saugumo ministerija yra atsakinga už 34 mlrd. arba 18 proc. plano lėšų ir užfiksuovo 25 proc. išlaidų lygį, kuriam priskirtini "Sismabonus" ir "Ecobonus". Trečioji centrinė administracija pagal išteklių paskirstymą yra Įmonių ir "Made in Italy" ministerija, kuriai tenka 10 proc. visų plano išteklių ir užfiksuotas 33 proc. pasiektas išlaidų lygis. | <https://www.ansa.it/sito/notizie/economia/2023/05/31/pnrr-la-classifica-dei-ministeri-la-farnesina-quello-che-ha-speso-il-45-del-budget_641d35ee-99fe-413d-b156-d25eaa56b960.html> |  |
| **Energetikos sektoriui aktuali informacija** | | | |
| 2023-06-23 | Vandenilio importas iš Šiaurės Afrikos: "Snam" kartu su kitais 4 Europos perdavimo sistemos operatoriais pradeda "SunsHyne" koridoriaus projektą, kuriuo siekiama į Europą importuoti Šiaurės Afrikoje pagamintą žaliąjį vandenilį. Iniciatyva, kuria siekiama iš esmės prisidėti prie 10 mln. tonų ekologiško vandenilio iš ne ES šaltinių iki 2030 m., kaip numatyta programoje REPowerEU. Numatoma pertvarkyti dalį esamo Europos gamtinių dujų tinklo, iš Š.Afrikos H2 būtų tiekiamas per Italiją, Austriją, Slovakiją ir Čekiją ir patektų į Vidurio Europos ir Vokietijos rinkas. Tikimasi, kad iki 2030 m. "SunsHyne" koridoriaus partneriai eksploatuos 3400 km ilgio vandenilio vamzdynų tinklą, kurio 85 proc. sudarys anksčiau gamtinėms dujoms naudoti ir žaliam vandeniliui pertvarkyti vamzdynai. | https://hydronews.it/import-di-h2-dal-nord-africa-snam-lancia-il-progetto-sunshyne-corridor-insieme-ad-altri-4-tso-europei/ |  |
| 2023-06-23 | Italijos bendrovė "Eni" paskelbė apie "Neptune Energy Group" įsigijimą, 4,90 mlrd. dolerių sandoris. Tai Didžiosios Britanijos bendrovė, kurios veikla orientuota į Norvegiją ir Nyderlandus ir kuri specializuojasi angliavandenilių žvalgybos ir gavybos srityje, "konkurencinga sąnaudų atžvilgiu ir vykdanti mažo išmetamųjų teršalų kiekio veiklą, orientuotą į dujas Vakarų Europoje, Šiaurės Afrikoje, Indonezijoje ir Australijoje", teigiama įmonės pranešime. Europos vartotojams bus tiekiama apie 4 mlrd. kubinių metrų dujų. | https://www.corriere.it/economia/energie/notizie/eni-compra-britannica-neptune-4-miliardi-metri-cubi-gas-piu-l-europa-c6691744-1132-11ee-a86b-4e8204e35ce8.shtml |  |
| 2023-06-20 | Agentūros "Scope Ratings" skelbia, kad dėl klimato kaitos Italija yra pažeidžiamiausia šalis tarp didžiųjų Europos ekonomikų, blogiausiu atveju per 30 metų Italijai šis perėjimas gali kainuoti 17,5 trilijono eurų 2020-2050 m. arba 14,5 proc. BVP. Indekse nagrinėjama tiek fizinė rizika, susijusi su temperatūra (lėtinė rizika), upių potvyniais ir sausromis (ūmi rizika), tiek pereinamojo laikotarpio rizika visoje ekonominės vertės grandinėje, susijusi su šiltnamio efektą sukeliančių dujų išmetimo mažinimu. | <https://www.ilsole24ore.com/art/climate-change-italia-paese-piu-vulnerabile-le-maggiori-economie-europee-AEds7rlD> |  |
| 2023-06-16 | Italijos bendrovė "Edison" Margeros uoste (Venecijoje) inauguravo naujausios kartos termoelektrinę. Naujoji elektrinė - tai 1964 m. pastatytos ir nuolat technologiškai atnaujinamos esamos termoelektrinės modernizavimo rezultatas. Elektrinės galia - 780 MW, o energetinis naudingumas - 63 proc. Tai didžiausia šiandien prieinama technologija, galinti užtikrinti iki 70 proc. mažesnį savitąjį azoto oksidų ir iki 30 proc. mažesnį anglies dioksido išmetimą, palyginti su dabartinio Italijos termoelektrinių parkų vidurkiu, ir patenkinti maždaug 2 mln. šeimų metinius poreikius. Bendra investicijų suma siekė apie 400 mln. eurų. | <https://www.ilsole24ore.com/art/edison-revamping-centrale-termoelettrica-marghera-400-milioni-investimento-AELZSiiD> |  |
| 2023-06-14 | Italijos bendrovė "ErreDue", specializuojanti atsinaujinančiojo vandenilio gamybos technologijų srityje investuos 12 mln. eurų į naują elektrolizerių gamyklos statybą Livorno mieste. Gamykla kurs ir gamins didelės apimties elektrolizatorius, kurie yra būtini norint naudoti žaliąjį vandenilį plataus užmojo projektuose energetikos pertvarkos, pramonės dekarbonizavimo ir kitose srityse. | <https://greenreport.it/news/economia-ecologica/livorno-punta-sullidrogeno-verde-erredue-investe-118-mln-di-euro-sugli-elettrolizzatori/#:~:text=A%20valle%20di%20un%20percorso,energetico%20fondamentale%20per%20la%20transizione> |  |
| 2023-06-12 | Įmonių ir "Made in Italy" ministras A.Urso Romoje susitiko su Tadžikistano pramonės ministru S.Kabir. Susitikimo metu buvo aptartas abiejų šalių potencialas ir plėtojamos ekonomikos bei prekybos galimybės. A.Urso pabrėžė Italijos suinteresuotumą gauti prieigą prie naujų svarbiausių žaliavų šaltinių ir išreiškė norą sudaryti dvišalius susitarimus, kurie galėtų paskatinti vietinį žaliavų perdirbimą ir vėlesnį perdirbto produkto eksportą į Italiją. | <https://www.mimit.gov.it/it/notizie-stampa/italia-tagikistan-urso-incontra-ministro-industria-sherali-kabir> |  |
| 2023-06-07 | Libijos MP A.Dabaibai ir "Eni" pasirašė supratimo memorandumą. *Eni* kartu su Libija ištirs ir nustatys galimybes mažinti šiltnamio efektą sukeliančių dujų išmetimą bei plėtoti tvarią energetiką šalyje, atsižvelgiant į "Eni" strategiją ir Libijos Vyriausybės tikslus spartinti anglies dioksido išmetimo mažinimą ir energetikos pertvarką. | <https://www.tgcom24.mediaset.it/economia/eni-intesa-transizione-energetica-libia_65771358-202302k.shtml> |  |
| 2023-06-07 | "Enel" patvirtino, kad galėtų panaudoti papildomus 5 mlrd. eurų (jau skirta 3,5 mlrd. eurų) iš Italijos nacionalinio ekonomikos gaivinimo ir atsparumo plano (Pnrr), jei šaliai pavyktų perskirstyti investicijas į tvarumą tarp "RepowerEu" išteklių ir lėšų, kurios negali būti panaudotos kitiems atsparumo plano projektams. | <https://geagency.it/energia-enel-piano-da-5-mld-per-raddoppio-su-batterie-e-reti/> |  |
| **Transporto sektoriui aktuali informacija** | | | |
| 2023-06-27 | Paskelbtas Kelių eismo saugumo įstatymo projektas, kuriam pritarė Ministrų Taryba. Naujos įstatymo projekto nuostatos, kurios, prieš įsigaliodamos, artimiausiais mėnesiais turi būti pateiktos Parlamentui, apima įvairias taisykles - nuo taisyklių naujai licencijuotiems vairuotojams ir neblaiviems vairuotojams iki greičio matuoklių, motorolerių ir dviratininkų. | <https://www.corriere.it/economia/consumi/cards/super-multe-autovelox-sospensione-patente-fino-30-anni-nuove-regole-guida/stretta-sicurezza-stradale_principale.shtml> |  |
| 2023-06-23 | Įmonių ir "Made in Italy" ministras Adolfo Urso išsakė savo nuomonę apie automobilių pramonės Italijoje ateitį, taip pat susijusią su "Stellantis" indėliu šia kryptimi. Ministras pripažino, kad "Stellantis" ir vyriausybės susitarimas yra būtinas "Italijos automobilių pramonės labui“. | https://www.clubalfa.it/457407-stellantis-e-automotive-in-italia-ce-laccordo-fra-ministero-e-regioni |  |
| 2023-06-23 | EK patvirtino daugiau kaip 400 mln. eurų finansavimą Italijai, skirtą transeuropiniams transporto tinklams (TEN-T) gerinti. Šios lėšos, skirtos pagal Europos infrastruktūros tinklų priemonės programą, bus panaudotos dešimčiai strateginių šalies projektų. | <https://www.trasporti-italia.com/mobilita/infrastrutture/dallue-400-milioni-allitalia-per-il-potenziamento-delle-reti-di-trasporto/115133/> |  |
| 2023-06-22 | Romos miesto meras R.Gualtieri kartu su transporto ir infrastruktūros ministru M.Salvini ir C linijos nepaprastąja įgaliotine M.Conti, iškilmingai atidarė C metro stoties "Venezia" statybvietę. Statybvietė kainuos rekordinę 700 mln. eurų sumą. | <https://roma.corriere.it/notizie/cronaca/23_giugno_22/metro-c-partono-i-lavori-in-piazza-venezia-il-sindaco-gualtieri-il-cantiere-piu-sfidante-ecd85945-00c8-4b71-b3d4-cbe299bb6xlk.shtml> |  |
| 2023-06-22 | ES skyrė 44,5 mln. eurų geležinkelio ruožui tarp Bussoleno ir Aviglianos (Pjemonte regione), kuris yra naujojo Liono-Turino geležinkelio projekto dalis, modernizuoti. Šis ruožas yra 21,5 km ilgio, o šis projektas yra vienas iš 107 projektų, kuriems bus skirta parama iš Europos infrastruktūros tinklų priemonės fondo, skirto Europos transporto infrastruktūrai. | <https://www.trasportoeuropa.it/notizie/ferrovia/ue-finanzia-con-445-milioni-tratta-italiana-della-torino-lione/> |  |
| 2023-06-23 | Romos teismo darbo bylų teisėjas priėmė palankų sprendimą 77 buvusiems "Alitalia" darbuotojams, tarp kurių buvo daug moterų, atleistiems iš darbo, kuomet *Alitalia* pakeitė *Ita Airways*. "Ita Airways" bus priversta grąžinti į darbą 77 darbuotojus ir sumokėti pusantrų metų neišmokėtą darbo užmokestį. | <https://www.travelquotidiano.com/trasporti/tribunale-ita-airways/tqid-447821?utm_source=newsletter2023-06-16&utm_medium=email&utm_campaign=newsletter2023-06-16> |  |
| 2023-06-21 | Gegužę Europos automobilių rinka augo jau dešimtą mėnesį iš eilės - įregistruota 1 121 644 automobiliai (+18,2 %, palyginti su 948 815 automobiliais 2022 m. gegužę). Bendrame augimo balanse gegužės mėn. didžiausias procentinis augimas buvo Italijoje (+23,1 proc.), | <https://finanza.repubblica.it/News/2023/06/21/mercato_auto_europa_da_dieci_mesi_in_crescita_a_maggio_+18_2percento-145/#:~:text=Macroeconomia-,Mercato%20auto%20Europa%2C%20da%20dieci%20mesi%20in%20crescita,a%20maggio%20%2B18%2C2%25&text=(Teleborsa)%20%2D%2> |  |
| 2023-06-20 | Friulio-Venecijos Džulijos regiono Taryba patvirtino nutarimą dėl geležinkelio tunelio, sujungsiančio *Triesto uosto II* prieplauką su *Campo Marzio* stotimi, statybos. Projekte numatoma įrengti 70 m ilgio tunelį, kartu nugriaunant nenaudojamą tiltą per geležinkelį ties įvažiavimu į tunelį. Tai vienas iš *Pnrr* finansuojamų projektų, o kitas žingsnis - susitarimas su valstybe. Tunelis yra "Varco 5" bazėje, kurios funkcija bus pagreitinti traukinių išsirikiavimą iš VII prieplaukos, kurią valdo Triesto jūrų terminalas. | <https://www.trasportoeuropa.it/notizie/marittimo/accordo-per-ferrovia-nel-porto-di-trieste/> |  |
| 2023-06-17 | E.Musk Romoje susitiko su Italijos MP G:Meloni. "Tesla", ne tik Italija ir Prancūzija: visi Europoje nori Musko gamyklos. Kur bus statoma kita "Tesla" gamykla Europoje? Ant kortos pastatytos milijardinės investicijos. Kol prekės ženklo gamykla Berlyno pakraštyje kovoja su pernelyg didele biurokratija, ES šalių vadovai stengiasi nukreipti Elono Musko ateities pasirinkimus. | <https://www.ilsole24ore.com/art/tesla-non-solo-italia-e-francia-europa-tutti-vogliono-fabbrica-musk-AEhLkejD> |  |
| 2023-06-16 | Vyriausybė priėmė specialius įgaliojimus „Golden Power“, kad užkirstų kelią Kinijos kišimuisi į "Pirelli" verslą, susijusį su išmaniųjų padangų "Cyber" projektu. | <https://www.ilsole24ore.com/art/palazzo-chigi-golden-power-pirelli-tutela-sensori-cyber-AEP3xAjD> |  |
| 2023-06-11 | Įmonių ir "Made in Italy" ministras A.Urso „spaudžia“ "Stellantis": Italijoje turi būti pagaminta 1 mln. automobilių. Ministras iškelė Italijos ir Prancūzijos santykių disbalanso bendroje įmonėje klausimą. | <https://www.ilsole24ore.com/art/auto-urso-pressing-stellantis-deve-produrre-1-milione-auto-italia-AEy29BeD> |  |
| 2023-06-01 | Nauja greitojo geležinkelio linija sujungsianti Suomiją su Lenkiją (važiuos per Lietuvą, Latviją ir Estiją). Prie 870 km ilgio greitųjų traukinių linijos tiesimo prisidės dvi Š.Italijos bendrovės: "Rizzani De Eccher" ir Veneto "Maeg". "Rizzani" statys stotį Rygoje, o "Maeg" tieks plieną. Planuojamos statyti tarptautinės stotys Taline, Parnu, Rygos centrinėje stotyje ir Rygos oro uoste, Panevėžyje, Vilniuje ir Kaune. Tokiu būdu buvusių sovietinių šalių, tokių kaip Lietuva, Latvija ir Estija, sistema bus integruota į Europą, su Suomija šiaurėje ir Lenkija pietuose. Naudodamasi Europos infrastruktūros tinklų priemone, ES finansuos iki 85 proc. projekto išlaidų, o likusią dalį padengs Baltijos šalys. | <https://www.italiaoggi.it/news/aziende-del-nordest-per-la-tav-helsinki-varsavia-2603104> |  |
| **Bendra ekonominė informacija** | | | |
| 2023-06-30 | *Istat* duomenimis, gegužės mėn. įdarbinta +21 tūkst. darbuotojų. Nedarbo lygis sumažėjo iki 7,6 proc. ir yra žemiausias nuo 2009 m. Palyginti su praėjusiais metais, dirbančiųjų yra 383 tūkst. daugiau (+1,7 proc.). Jaunimo nuo 15 iki 24 metų nedarbo lygis pablogėjo ir padidėjo iki 21,7 proc., t. y. 0,9 punkto. | <https://www.ilsole24ore.com/art/istat-maggio-21mila-occupati-mese-tasso-disoccupazione-cala-76percento-AEMTM7tD> |  |
| 2023-06-30 | Istat numato, kad 2023 m. gegužės mėn. prekybos su ES 27 nepriklausančiomis šalimis, eksporto apimtis cikliškai didės (+1,2 proc), o importo apimtis mažės (-4,6 proc.). | <https://www.istat.it/it/archivio/286215> |  |
| 2023-06-28 | Remiantis preliminariais *Istat* duomenimis, metų infliacija Italijoje birželį sulėtėjo iki 6,4%, nuo 7,6% gegužę, pasiekdama žemiausią per pastaruosius 14 mėnesių lygį. Infliacijos lėtėjimui ir toliau didelę įtaką darė energetikos prekių kainų dinamika, kuri, palyginti su ankstesniu mėnesiu, pastebimai sumažėjo. | <https://www.ilsole24ore.com/art/inflazione-variazione-nulla-giugno-scende-64percento-aull-anno-AEsTSJsD> |  |
| 2023-06-25 | *Confesercenti* įvertinus duomenis, pagrįstus *Polimi*, *Istat*, *Italijos banko* ir *Cer* analize, praėjusiais metais atsiskaitymo kortele operacijų skaičius per 2021 m. išaugo 20 proc., o per 2020 m. - beveik 100 mlrd. Jei ši tendencija išliks, numatoma, kad atsiskaitymai elektronine banko kortele jau 2025 m. gali pralenkti mokėjimus grynaisiais pinigais. | <https://tg24.sky.it/economia/2023/06/25/pagamenti-elettronici-italia#00> |  |
| 2023-06-23 | Darbo dekreto įstatymas: pažeidžiamiems darbuotojams *smart working* pratęsiamas iki gruodžio 31 d. privačiame sektoriuje ir iki rugsėjo 30 d. viešajame sektoriuje. | <https://www.pmi.it/economia/lavoro/415051/smart-working-ai-fragili-nella-pa-fino-a-settembre-cosa-cambia.html> |  |
| 2023-06-23 | *Istat*: pirmąjį ketvirtį naujų būstų kainos išaugo +5,4 proc. Metinis naujų būstų kainų augimas daro įtaką bendram indeksui, kuris per metus padidėjo 1,1 proc. | <https://www.tgcom24.mediaset.it/economia/istat-aumentano-prezzi-case-nuove-primo-trimestre_66395665-202302k.shtml> |  |
| 2023-06-22 | *Istat* paskelbė, kad 2021 m. šiek tiek mažiau nei pusė Italijoje gyvenančių 16-74 metų amžiaus žmonių turėjo bent pagrindinius skaitmeninius įgūdžius (45,7 proc.). Atotrūkis tarp skirtingų Europos šalių yra gana didelis. Italija Europos reitinge užima paskutines pozicijas. | <https://www.istat.it/it/archivio/285936> |  |
| 2023-06-17 | *Istat* duomenimis, 2023 m. balandžio mėn. numatomas ciklinis eksporto sumažėjimas (-1,7 proc.) ir importo padidėjimas (+5,3 proc.). Eksporto sumažėjimą per mėnesį lėmė sumažėję pardavimai į abi sritis - ES (-1,5 proc.) ir ne ES (-2,0 proc.). 2023 m. vasario-balandžio mėn. ketvirtį, palyginti su ankstesniu ketvirčiu, eksportas sumažėjo 2,2 proc., importas - 6,5 proc. | <https://scenarieconomici.it/italia-se-ne-va-il-surplus-commerciale-unico-motore-delleconomia-cosa-ci-spingera/> |  |
| 2023-06-15 | *Italijos Banko* duomenimis, valstybės skola vis dar didėja ir pasiekė dar vieną rekordą. Balandžio mėn., palyginti su ankstesniu mėnesiu, viešojo administravimo skola padidėjo 21,8 mlrd. eurų ir sudarė 2 811,6 mlrd. eurų. Balandžio pabaigoje *Italijos Bankui* tenkanti Italijos valstybės skolos dalis buvo 25,8 %, t. y. iš esmės nepakito, palyginti su ankstesniu mėnesiu.  Balandžio mėn. vidutinė likutinė skolos trukmė išliko stabili ir sudarė 7,7 metų. | <https://www.ansa.it/sito/notizie/topnews/2023/06/15/debito-a-nuovo-record-ad-aprile-sfonda-i-2.800-miliardi_f67a95bb-a5e3-407c-b32e-f3ae43756845.html> |  |
| 2023-06-14 | *Eurostat* duomenimis Europoje vėl pradėjo augti pramonės gamyba. Kovo mėn. sumažėjusi, balandžio mėn. ji per mėnesį euro zonoje padidėjo 1 proc., o visoje ES - 0,7 proc. Italijoje pramonės gamyba sumažėjo 1,9 %. | <https://www.ansa.it/sito/notizie/topnews/2023/06/14/risale-la-produzione-industriale-in-ue-20-cala-in-italia_f4e2467c-4006-47a4-8872-4e47ccb8fc1b.html> |  |
| 2023-06-14 | *Istat* 2021-2022 m. pajamų ir gyvenimo sąlygų ataskaitoje pažymėjo, kad 2022 m. šiek tiek mažiau nei ketvirtadaliui Italijos gyventojų (24,4 proc.) gresė skurdas arba socialinė atskirtis - beveik tiek pat, kiek ir 2021 m. (25,2 proc.). Turtingų šeimų pajamos 5,6 karto didesnės už skurdžiausių šeimų pajamas. | <https://www.ansa.it/sito/notizie/topnews/2023/06/14/a-rischio-poverta-1-su-4-ma-salgono-reddito-e-lavoro_eac85300-e11a-48ac-9e65-9565b2894a46.html> |  |
| 2023-06-14 | Remiantis preliminariais EBPO įverčiais, 2023 m. pirmąjį ketvirtį G20 regiono BVP padidėjo 0,9 %, palyginti su 0,4 % 2022 m. ketvirtąjį ketvirtį. Italijoje BVP per tą patį laikotarpį padidėjo 0,6 %, palyginti su -0,1 % ankstesnį ketvirtį. | <https://www.ansa.it/sito/notizie/topnews/2023/06/14/il-pil-del-g20-accelera-allo-09-italia-cresce-allo-06_3d3ab3f6-f120-42aa-8cc7-565ccbaf90b2.html> |  |
| 2023-06-13 | *Istat duomenys:* Vidurio Italija skatino eksportą. Markės regiono “šuolis“ - pirmąjį ketvirtį eksportas išaugo 101,9 proc. (paaiškinama išskirtiniu farmacijos produktų pardavimų į Kiniją padidėjimu). *Istat* prognozuoja, kad 2023 m. pirmąjį ketvirtį ciklinis eksporto augimas bus tik Centrinėje Italijoje (+6,1 proc.), o šiaurės vakarų (-0,5 proc.) ir šiaurės rytų (-0,9 proc.) regionuose šiek tiek sumažės, o pietų ir salų (-2,5 proc.) regionuose - dar labiau. | <https://www.ansa.it/sito/notizie/economia/2023/06/13/istat-il-centro-italia-traina-lexport.-boom-delle-marche_a8fd2313-0761-49f3-96cf-befd48ac0d1c.html> |  |
| 2023-06-13 | *Istat* užfiksavo aštuntą ketvirtį iš eilės užimtumo didėjimo tendenciją. Pirmąjį ketvirtį dirbančiųjų padaugėjo puse milijono. *Istat* duomenimis, palyginti su 2022 m. pirmuoju ketvirčiu, dirbančiųjų padaugėjo 513 000 (+2,3 proc.), o palyginti su ankstesniu ketvirčiu - 104 000 (+0,4 proc.). Darbo sąnaudos, palyginti su ankstesniais trimis mėnesiais, padidėjo 1,3 %, o palyginti su 2022 m. pirmuoju ketvirčiu - 3,3 proc. | <https://www.ilsole24ore.com/art/istat-primo-trimestre-mezzo-milione-occupati-piu-AE4v4pfD> |  |
| 2023-06-09 | *Istat* numatomais duomenimis, 2023 m. balandžio mėn. pagal sezoniškumą pakoreguotas pramonės gamybos indeksas, palyginti su kovo mėn., sumažės 1,9 proc. Vidutiniškai vasario-balandžio mėn. gamybos lygis, palyginti su ankstesniais trimis mėnesiais, sumažėjo 1,3 proc. Metinis indeksas sumažėjo 7,2 proc. | <https://www.ilsole24ore.com/art/produzione-industriale-ad-aprile-calo-dell-19percento-72percento-annuo-AEIrlOcD> |  |
| 2023-06-06 | *Istat* duomenimis, Italijos BVP augs ir 2023 m. (+1,2 proc.), ir 2024 m. (+1,1 proc.), nors ir lėčiau nei 2022 m. | <https://www.ilsole24ore.com/art/istat-2023-pil-crescita-dell-12percento-2024-11percento-AEXd4uaD> |  |
| 2023-06-05 | Pilietybės pajamos: dėl priimtos reformos valstybės išlaidos sumažės maždaug 2 mlrd. Sugriežtinus tinkamumo reikalavimus, išmokos gavėjams užsieniečiams sumažės 60 proc. ir 40 proc. - italams. | <https://www.ilmessaggero.it/economia/news/reddito_cittadinanza_requisiti_stranieri_bankitalia-7442935.html> |  |
| 2023-06-05 | Europos technologijų ir mokslo darbuotojų daugumą sudaro moterys. 2022 m. beveik 76 mln. 15-74 metų amžiaus ES gyventojų dirbo mokslo ir technologijų srityje (52 proc.. buvo moterys) Mokslo ir technologijų srityje dirbančios moterys daugiausia dirbo paslaugų srityje. ES regionuose 2022 m. didžiausia moterų, dirbančių mokslo ir technologijų srityje, dalis buvo Lietuvoje ir Prancūzijos Korsikos saloje (abiejose 64 proc.). Kitoje skalės pusėje mažiausia dalis yra Šiaurės vakarų Italijos regione (45 proc.), po jo eina Malta ir Pietų bei Šiaurės rytų Italijos regionai (visi 46 proc.). | <https://www.idealista.it/news/finanza/lavoro/2023/06/05/173900-forza-lavoro-nel-settore-tecnologico-e-scientifico-in-europa-le-donne-sono-la-maggioranza> |  |
| 2023-06-03 | Vartotojų asociacijos duomenimis, pajamos iš baudų už kelių eismo taisyklių pažeidimų 2022 m. išaugo 37 proc. iki 547 mln. Sarašo viršuje - Milanas, po to seka Roma, Florencija ir Bolonija. | <https://www.ilsole24ore.com/art/multe-boom-incassi-2022-milano-capitale-sanzioni-AEDoYKaD> |  |
| 2023-06-01 | *Istat* duomenimis balandžio mėn. nedarbo lygis sumažėjo iki 7,8 proc.. Palyginti su kovo mėn. nedarbo lygis sumažėjo 0,1 punkto, o lyginant su 2022 m. balandžio mėn. duomenimis - 0,4 punkto. | <https://www.ilsole24ore.com/art/istat-tasso-disoccupazione-ad-aprile-cala-78percento-AEq1hlZD> |  |

Parengė:

Pirmoji sekretorė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)